**Obrazloženje**

* **PRIJEDLOG AKTA ODNOSI SE NA:**

Grad Makarska u cilju razvoja i svojih ruralnih naselja uz pomoć sredstava koje ne mora osigurati u cijelosti Proračunom Grada Makarske (sredstava EU fondova i razvojnih programa Republike Hrvatske) mora u Statutu Grada Makarske u članku 2. stavak 2. Statuta Grada Makarske utvrditi da

*„Grad Makarska obuhvaća naselja Makarsku, Veliko Brdo, Makar i Kotišinu.“*

„**Naselje** je mjesto stalnog ili povremenog boravka ljudi, u kojima se odvija njihova proizvodnja i druge djelatnosti te njihov društveni i osobni život. Naselje je izgrađen, nastanjen, prostorno i funkcionalno objedinjen dio [naseljenog mjesta](https://bs.wikipedia.org/wiki/Naseljeno_mjesto).“

* **SVRHA PRIJEDLOGA:**

Obzirom da Kotišina i Makar imaju obilježja naselja: naseljena su, izgrađena, imaju centre društvenog okupljanja (tzv. domovi ili kuće za društvena zbivanja), prisutni su sakralni objekti (crkve, crkvice, kapelice…) te na svom području imaju i mjesna groblja nužno je radi njihovog daljnjeg razvoja donijeti ovu izmjenu u Statutu Grada Makarske

Nakon potvrđivanja statusa naselja Kotišini i Makru u Prostornom planu uređenja Grada Makarske u članku u kojem se utvrđuju **Uvjeti za određivanje namjena površina na području grada Makarske** unijeti će se Kotišina i Makar kao naselja, a ne kao izdvojeni dijelovi naselja kako trenutno stoji u Prostornom planu.

* **PRAVNA OSNOV:**

Zakon o područjima županija, gradova i općina u Republici Hrvatskoj (NN br. 86/06, 125/06-ispravak, 16/07- ispravak, 95/08- Odluka USHR, 46/10-ispravak, 145/10, 37/13, 44/13, 45/13 i 110/15) i Zakona o lokalnoj i područnoj (regionalnoj) samoupravi (NN br. [33/01](http://www.zakon.hr/cms.htm?id=260), [60/01](http://www.zakon.hr/cms.htm?id=261), [129/05](http://www.zakon.hr/cms.htm?id=262), [109/07](http://www.zakon.hr/cms.htm?id=263), [125/08](http://www.zakon.hr/cms.htm?id=264), [36/09](http://www.zakon.hr/cms.htm?id=265), [36/09](http://www.zakon.hr/cms.htm?id=266), [150/11](http://www.zakon.hr/cms.htm?id=267), [144/12](http://www.zakon.hr/cms.htm?id=268), [19/13](http://www.zakon.hr/cms.htm?id=285), [137/15](http://www.zakon.hr/cms.htm?id=15727)) – navedenim aktima utvrđeno je da predstavničko tijelo donosi odluke o teritorijalnom dijelu svog područja. Obzirom da se ovdje radi o naseljima koja su unutar područja grada Makarske i nema zadiranja u teritorij izvan granica grada Makarske, već se samo radi o utvrđivanju statusa naselja unutra obuhvata područja grada Makarske predlaže se Gradskom vijeću Grada Makarske da pokrene proceduru promjene Statuta Grada Makarske.

Usvajanjem ove Odluke na slijedeću sjednicu Gradskog vijeća Grada Makarske dostaviti će se prijedlog izmjene Statuta Grada Makarske, a koja će se odnositi na gore citirani članak.

Gradonačelnik

Jure Brkan, dipl.oec.